อนาคตใหม่ เปิดโครงสร้าง RTA บริษัทที่กองทัพปล่อยกู้พันล้าน ไม่คิดดอก ไปเล่นหุ้น
อนาคตใหม่ เปิดมิติลี้ลับในกองทัพ ครั้งที่ 2 บริษัท RTA กองทัพถือหุ้น 50% ส่วนอีก 50% มีชื่อนายทหารชั้นผู้ใหญ่เป็นผู้ถือหุ้น กองทัพปล่อยกู้ 1 พันล้าน โดยไม่คิดดอกเบี้ย ไปลงทุนหุ้นในตลาด6 ธ.ค.2562ธนาธร จึงรุ่งเรืองกิจ หัวหน้าพรรคอนาคตใหม่ แชร์โพสต์ของพรรคในหัวข้อ เปิดมิติลี้ลับในกองทัพ ครั้งที่ 2 เกี่ยวกับโครงสร้าง บริษัท RTA Entertainment หรือ Royal Thai Army Entertainmentบริษัทที่กองทัพปล่อยกู้ 1 พันล้าน ไปลงทุนหุ้นในตลาดซึ่ง ธนาธร ระบุว่า สุดท้ายเงินหลายร้อย หลายพัน หลายหมื่นล้านในกองทัพ ที่เราแทบจะตรวจสอบอะไรไม่ได้เลยนี้ ก็คือเงินภาษีที่มาจากพวกคุณ ประชาชนคนไทยทั้งนั้น เงินภาษีที่เราสามารถนำมาพัฒนาคุณภาพโรงเรียนสำหรับบุตรหลานของเราทุกคน เงินภาษีที่เราสามารถนำมาสร้างโรงพยาบาลที่ดีสำหรับประชาชนทุกคนการปฏิรูปให้กองทัพมีความโปร่งใส ประชาชนมีสิทธิและสามารถตรวจสอบได้ เพื่อให้เงินภาษีถูกใช้ไปอย่างสุจริตและคุ้มค่าที่สุด เป็นเรื่องที่จะต้องเกิดขึ้นไม่ช้าก็เร็ว ไม่ว่าใครก็ไม่สามารถขวางกระแสธารแห่งความเปลี่ยนแปลงนี้ได้ ธนาธร ระบุในโพสต์ดังกล่าวรายละเอียดสไลด์ข้อมูลมีดังนี้เมื่อวันที่ 1 ธ.ค.ที่ผ่านมา ธนาธรบรรยายพิเศษ ชำแหละงบประมาณ กระทรวงกลาโหม กล่าวถึงบริษัทนี้ด้วยว่าตั้งขึ้นตั้งแต่ปี 2547ในยุคที่ ทักษิณ ชินวัตร นายกรัฐมนตรี มีแนวคิดจะแปรรูปช่อง 5 จนกระทั่งปี 2549 เกิดรัฐประหารขึ้นมีการเปลี่ยนผู้ถือหุ้นมากที่สุด คือ กองทัพถือหุ้น 50% ส่วนอีก 50% มีชื่อนายทหารชั้นผู้ใหญ่เป็นผู้ถือหุ้น ซึ่งจากการตรวจสอบทางบัญชีของกองทัพบก เมื่อปี2561 พบว่า บริษัทนี้ดำเนินงานขาดทุนมาโดยตลอด สะสมถึง 1000 ล้านบาท แต่กองทัพบกได้อนุมัติการปล่อยเงินกู้ให้ RTA 1200 ล้านบาท โดยไม่คิดดอกเบี้ย ทั้งที่บริษัทนี้มีทุนจัดตถังเพียง 10 ล้านบาทเท่านั้น สุดท้าย RTA ได้นำเงินกู้ไปลงทุนในตลาดหลักทรัพย์ แต่ก็ขาดทุน(ที่มา : )
อนาคตใหม่ เปิดมิติลี้ลับในกองทัพ ครั้งที่ 2 บริษัท RTA กองทัพถือหุ้น 50% ส่วนอีก 50% มีชื่อนายทหารชั้นผู้ใหญ่เป็นผู้ถือหุ้น กองทัพปล่อยกู้ 1 พันล้าน โดยไม่คิดดอกเบี้ย ไปลงทุนหุ้นในตลาด 6 ธ.ค.2562
บริษัท RTA,กองทัพ,พรรคอนาคตใหม่